
            Nr.23/362/2007

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru ratificarea Memorandumului de Înţelegere pentru dezvoltarea coordonată a Automagistralei Inelare a Mării Negre adoptat la Belgrad, la 19 aprilie 2007, primit cu adresa nr.P.L.x 792 din 28 noiembrie 2007.


Prin obiectul de reglementare şi conţinut, proiectul de lege face parte din categoria legilor ordinare.

PREŞEDINTE,

Iulian Iancu

R A P O R T

asupra proiectului de Lege pentru ratificarea Memorandumului de Înţelegere pentru dezvoltarea coordonată a Automagistralei Inelare a Mării Negre adoptat la Belgrad, la 19 aprilie 2007



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 792 din 28 noiembrie 2007, pentru dezbatere în fond a proiectului de Lege pentru ratificarea Memorandumului de Înţelegere pentru dezvoltarea coordonată a Automagistralei Inelare a Mării Negre adoptat la Belgrad, la 19 aprilie 2007.


Memorandumul de înţelegere are la bază declaraţia comună a statelor membre ale Organizaţiei Cooperării Economice a Mării Negre referitoare la necesitatea existenţei unui plan coordonat de construcţie şi extindere a reţelei de drumuri din cadrul Automagistralei Inelare a Mării Negre pentru promovarea transportului internaţional rutier de mărfuri de persoane, precum şi pentru asigurarea legăturii dintre reţeaua de transport rutier a ţărilor din zona Mării Negre şi Mării Caspice şi reţeaua de transport rutier din statele membre ale Uniunii Europene.



Proiectul de lege a fost avizat favorabil de Consiliul Legislativ, cu nr.1503 din 30 octombrie 2007.



Proiectul de lege a fost avizat favorabil de Comisia pentru politică externă, cu nr.P.L.x 792 din 6 decembrie 2007 şi de Comisia juridică, de disciplină şi imunităţi, cu nr.P.L.x 792 din 3 decembrie 2007.



Prin obiectul de reglementare şi conţinut, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Senatul.


Examinarea proiectului de lege a avut loc în şedinţa comisiei din data de 12 decembrie 2007.



La lucrări au fost prezenţi 17 deputaţi din totalul de 20 deputaţi membri ai comisiei.



La dezbaterile asupra proiectului de lege au participat următorii specialişti din Ministerul Transporturilor: Ortansa Munteanu – director şi Adriana Nistor – consilier.



În urma dezbaterilor şi ca urmare a opiniilor exprimate de deputaţii prezenţi şi de specialiştii din Ministerul Transporturilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege cu amendamente admise, cu menţiunea că datorită unor neconcordanţe de traducere în limba română şi a unor erori materiale, iniţiatorul a prezentat textul în limba română al Memorandumului de Înţelegere, anexat la prezentul raport.

A M E N D A M E N T E     A D M I S E

	Nr.

crt.
	Text proiect de lege
	Amendamente admise
	Motivaţie

	0
	1
	2
	3

	1
	LEGE

pentru ratificarea Memorandumului de Înţelegere pentru dezvoltarea coordonată a Automagistralei Inelare a Mării Negre adoptat la Belgrad, la 19 aprilie 2007


	LEGE

pentru ratificarea Memorandumului de Înţelegere pentru dezvoltarea coordonată a Automagistralei Inelare a Mării Negre semnat la Belgrad, la 19 aprilie 2007


	Conform prevederilor Memorandumului.


	0
	1
	2
	3

	2
	Articol unic. – Se ratifică Memorandumul de Înţelegere pentru dezvoltarea coordonată a Automagistralei Inelare a Mării Negre adoptat la Belgrad, la 19 aprilie 2007


	Articol unic. – Se ratifică Memorandumul de Înţelegere pentru dezvoltarea coordonată a Automagistralei Inelare a Mării Negre semnat la Belgrad, la 19 aprilie 2007


	Conform prevederilor Memorandumului.


                               PREŞEDINTE,                                                                      SECRETAR,

                                 Iulian Iancu                                                                        Aurelia Vasile

Consilier parlamentar,

Daniel Bădina

